AMANAH วิ่งแรง 7% ทะลุเป้า 6.50 บ. โบรกฯ แนะทยอยซื้อ ปรับประมาณการกำไรปี 64-65 เพิ่ม
AMANAH วิ่งแรง 7% ทะลุเป้า 6.50 บ. โบรกฯ แนะทยอยซื้อ ปรับเป้ากำไรปี 64-65 เพิ่ม ล่าสุดอยู่ที่ 6.70 บาท บวก 0.45 บาท หรือ 7.20% มูลค่าซื้อขาย 277.49 ล้านบาท
AMANAH วิ่งแรง 7% ทะลุเป้า 6.50 บ. โบรกฯ แนะทยอยซื้อ ปรับเป้ากำไรปี 64-65 เพิ่ม ล่าสุดอยู่ที่ 6.70 บาท บวก 0.45 บาท หรือ 7.20% มูลค่าซื้อขาย 277.49 ล้านบาท
30 มี.ค. 2564

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ล่าสุด ณ เวลา 15.32 น.อยู่ที่ 6.70 บาท บวก 0.45 บาท หรือ 7.20% สูงสุดที่ 6.90 บาท ต่ำสุดที่ 6.25 บาท ด้วยมูลค่าซื้อขาย 277.49 ล้านบาท

ทั้งนี้  บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” หุ้น AMANAH ราคาเป้าหมายที่ 6.50 บาท/หุ้น โดย คาดว่าสำรองที่มีอยู่อย่างเพียงพอจะทำให้ AMANAH สามารถลดระดับการตั้งสำรองลง และทำให้ประมาณการกำไรปี 2564-2565 ปรับเพิ่มขึ้นเป็น 324 ล้านบาท และ 417 ล้านบาท ตามลำดับ และปรับเพิ่มประมาณการเงินปันผลปี 2564 ขึ้นเป็น  0.14 บาท/หุ้น จากเดิมคาดไว้ที่ 0.13 บาท/หุ้น คิดเป็นผลตอบแทนเงินปันผล 2.3% และปี 2565 ปรับเพิ่มเป็น 0.18 บาท/หุ้น จากเดิมที่ 0.15 บาท/หุ้น จากการปรับประมาณการกำไรขึ้นส่งผลให้ BV ปรับขึ้นตามประมาณการกำไรที่เพิ่มขึ้น
นอกจากนี้ทางฝ่ายได้ปรับ ROE ระยะยาวขึ้นเป็น 19.50% ตามการเติบโตของกำไร และทำให้ P/BV ที่ใช้ประเมินราคาพื้นฐานปรับเพิ่มขึ้นเป็น 3.9 เท่า จากเดิม 1.9 เท่า ส่งผลให้ราคาพื้นฐานปรับเพิ่มขึ้นเป็น 6.50 บาท จากเดิม 3.12 บาท